[{"text_idx": "#000000", "text": "Decido pri nova retejo denove prokrastita"}, {"text_idx": "#000001", "text": "Komitatanoj de UEA konsentis denove prokrasti decidon pri la nova retejo kaj la administra sistemo Akso. La projekto de reteja renovigo dau\u0306ras ekde 2013. Dum sabata kunsido estis konsentite, ke la komitato estos informita pri progresoj en januaro 2024."}, {"text_idx": "#000002", "text": "Malklaras la sorto de la libroservo de UEA"}, {"text_idx": "#000003", "text": "Jam antau\u0306 du jaroj la komitato de UEA decidis, ke la libroservo de la asocio estonte estos prizorgata de la organizaj\u0302o E@I en Slovakio. Tamen g\u0302is nun la afero pendas, s\u0302ajne c\u0302ar oni ne sukcesis konsenti pri la konkretaj kondic\u0302oj de la transdono. Provizore la libroservon partatempe prizorgas Ionel Onet\u0326, kiu devus emeritig\u0302i fine de 2022."}, {"text_idx": "#000004", "text": "Baza legolisto aktualigita proze kaj poezie"}, {"text_idx": "#000005", "text": "Antau\u0306 kvarona jarcento William Auld laste g\u0302isdatigis sian liston de la gravaj beletraj\u0302oj originale verkitaj en Esperanto. Nun g\u0302i estis kompletigita de Sten Johansson, kiu elektis pliajn prozajn verkojn, kaj de Nicola Ruggiero kaj Suso Moinhos, kiuj aldonis titolojn al la poezia parto. Sed pluraj gravaj verkoj en la listo ne plu facile haveblas."}, {"text_idx": "#000006", "text": "Novaj planoj por Pasporta Servo"}, {"text_idx": "#000007", "text": "Pasporta Servo iam estis eble la c\u0302efa servo de TEJO, sed nun dum pluraj jaroj funkcias preskau\u0306 sendepende de la organizaj\u0302o al kiu g\u0302i formale apartenas. En la nova estraro de TEJO pri Pasporta Servo respondecas Patricio Agusti\u0301n Iglesias, kiu nun volas evoluigi kaj aktualigi la servon."}, {"text_idx": "#000008", "text": "En Hungario en la ag\u0302o de 91 jaroj forpasis Imre Ferenczy, honora membro de UEA kaj de HEA. Li aktivis en Esperantujo ekde 1950, interalie en la radioamatora kaj medicinista organizaj\u0302oj. Profesie li laboris kiel kirurgo kaj sportkuracisto."}, {"text_idx": "#000009", "text": "Nia nova au\u0306toro priskribas surprizan travivaj\u0302on, spertitan dum la j\u0302usa Universala Kongreso. C\u0302u tamen nova generacio de esperantistoj alportas al la movado novan senton kaj fortan vokon?"}, {"text_idx": "#000011", "text": "G\u0302is la fino de au\u0306gusto UEA devas en iu au\u0306 alia maniero veni al konkludo pri la reteja renovigo kaj decidi pri nova administra sistemo. Tion decidis la komitato en Torino. Nun la estraro entreprenas pas\u0302ojn por plenumi la decidon."}, {"text_idx": "#000012", "text": "REU haltigas sian membrecon en UEA"}, {"text_idx": "#000013", "text": "Rusia Esperantista Unio dum sia j\u0302usa konferenco en Tatarstano decidis \u201dhaltigi\u201d sian membrecon en UEA. Tio signifas ke UEA momente ne havas funkciantan landan asocion en la plej granda lando de la mondo."}, {"text_idx": "#000014", "text": "Ukrainoj rakontas pri sia lando kaj la milito"}, {"text_idx": "#000015", "text": "J\u0302us aperis la esperantlingva versio de la verko \u201dLando kiu vekig\u0302is\u201d de Kalle Kniivila\u0308, la redaktoro de Libera Folio. En la libro ordinaraj ukrainoj rakontas pri la milito, sed ankau\u0306 pri la evoluo de la lando dum 30 jaroj de sendependeco. Hans Becklin intervjuis la au\u0306toron."}, {"text_idx": "#000016", "text": "Hispanio petas pliajn oficialajn lingvojn por EU"}, {"text_idx": "#000017", "text": "La registaro de Hispanio oficiale petis al EU, ke tri regionaj lingvoj \u2013 la kataluna, la eu\u0306ska kaj la galega \u2013 ekhavu oficialan staton en la unio. Tion postulis alianco de malgrandaj partioj por subteni la elekton de reprezentanto de la maldekstra bloko kiel prezidanton de la parlamento."}, {"text_idx": "#000021", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]